Lög

um breytingu á lögum um heilbrigðisstarfsmenn, nr. 34/2012
(tilkynningar um heimilisofbeldi).

________

1. gr.

Við 3. mgr. 17. gr. laganna bætast tveir nýir málsliðir, svohljóðandi: Enn fremur er heilbrigðisstarfsmanni heimilt, að beiðni sjúklings, að tilkynna til lögreglu heimilisofbeldi eða ofbeldi í nánu sambandi sem ógnað getur lífi eða heilsu sjúklings. Í slíkum tilvikum er heimilt að miðla til lögreglu almennum persónuupplýsingum sjúklings, upplýsingum um áverka sjúklings ásamt öðrum upplýsingum sem varða ofbeldið og aðstæður sjúklingsins og eru taldar nauðsynlegar í þeim tilgangi að lögregla geti gert viðeigandi ráðstafanir til að tryggja nauðsynlega vernd og stuðning við sjúkling.

2. gr.

Lög þessi öðlast þegar gildi.

_____________

Samþykkt á Alþingi 24. maí 2023.